section_heading: Centralno Europsko prvenstvo (CEC) 2020. u Lausanni
paragraph_text: Hrvatska dodgeball reprezentacija, krajem veljače i početkom ožujka 2020., sudjeluje na prvenstvu srednje europskih država koje se održavalo u švicarskoj Lausanni s najvećim brojem reprezentativaca do tada, ukupno 25 igrača i stručnim stožerom. Hrvatska je na prvenstvu sudjelovala s ukupno četiri momčadi, s dvije muške i s po jednom ženskom i mješovitom reprezentacijom. U gradu u kojem se nalazi sjedište Međunarodnog Olimpijskog odbora, Hrvatska je ostvarila rezultatski najbolje plasmane na međunarodnim natjecanjima otkad se dodgeball igra u našoj zemlji.